Նախագիծ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

2018 թվականի N -Ա

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻԻ ՔԱՂԱՔԱՅԻՆ ՀԱՄԱՅՆՔԻՆ ԳՈՒՅՔ ՆՎԻՐԵԼՈՒ ՄԱՍԻՆ

Ղեկավարվելով Հայաստանի Հանրապետության քաղաքացիական օրենսգրքի 594-րդ և "Պետական կառավարչական հիմնարկների մասին" Հայաստանի Հանրապետության օրենքի 4-րդ հոդվածներով` Հայաստանի Հանրապետության կառավարությունը որոշում է.

1. Հայաստանի Հանրապետության պաշտպանության նախարարությանն ամրացված (անշարժ գույքի սեփականության իրավունքի գրանցման վկայական` N 1373247)` Հայաստանի Հանրապետության Շիրակի մարզի Գյումրի քաղաքի Բուլվարային փողոցում գտնվող` պետական սեփականություն հանդիսացող 5688,21 քառ. մետր ընդհանուր մակերեսով, 131 757 763 դրամ հաշվեկշռային արժեքով շենք-շինությունները և դրանով ծանրաբեռնված` 21,0 հա մակերեսով հողամասը (այսուհետ՝ գույք) հետ վերցնել և նվիրել Հայաստանի Հանրապետության Շիրակի մարզի Գյումրիի քաղաքային համայնքին:

2. Հայաստանի Հանրապետության պաշտպանության նախարարին` սույն որոշումն ուժի մեջ մտնելուց հետո մեկամսյա ժամկետում Հայաստանի Հանրապետության Շիրակի մարզի Գյումրիի քաղաքային համայնքի ղեկավարի հետ համատեղ ապահովել սույն որոշման 1-ին կետում նշված գույքի հանձնման-ընդունման աշխատանքների կատարումը և նվիրատվության պայմանագրի կնքումը` դրանում սահմանելով, որ պայմանագրի նոտարական վավերացման և պայմանագրից ծագող գույքային իրավունքների պետական գրանցման ծախսերը ենթակա են իրականացման համայնքի միջոցների հաշվին:

**ՏԵՂԵԿԱՆՔ-ՀԻՄՆԱՎՈՐՈՒՄ**

**ՙՙՀայաuտանի Հանրապետության Շիրակի մարզի Գյումրիի քաղաքային համայնքին գույք նվիրելու մասին՚՚ ՀՀ կառավարության որոշման նախագծի ընդունման**

Որոշման նախագծի ընդունումը պայմանավորված է այն հանգամանքով, որ ՀՀ Շիրակի մարզի Գյումրի քաղաքի Բուլվարային փողոցում գտնվող նախկին զորամասի շենքերն ու շինություններն այլևս նպատակային նշանակությամբ չեն օգտագործվում, դրանց հետագա օգտագործումը ՀՀ պաշտպանության նախարարության կողմից գտնվել է ոչ նպատակահարմար, որի կապակցությամբ որոշման նախագծով նախատեսվում է նախկին զորամասի շենք-շինությունները և դրանով զբաղեցված տարածքները նվիրել Գյումրիի քաղաքային համայնքին՝ ըստ համայնքի կարիքների օգտագործելու համար:

**ՏԵՂԵԿԱՆՔ**

**ՙՙՀայաuտանի Հանրապետության Շիրակի մարզի Գյումրիի քաղաքային համայնքին գույք նվիրելու մասին՚՚ ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու վերաբերյալ**

 Որոշման նախագծի ընդունումն այլ իրավական ակտերում փոփոխություններ և լրացումներ կատարելու անհրաժեշտություն չի առաջացնում:

**ՏԵՂԵԿԱՆՔ**

**ՙՙՀայաuտանի Հանրապետության Շիրակի մարզի Գյումրիի քաղաքային համայնքին գույք նվիրելու մասին՚՚ ՀՀ կառավարության որոշման նախագծի ընդունման կապակցությամբ ՀՀ պետական բյուջեի ծախսերի կամ եկամուտների ավելացման կամ նվազեցման վերաբերյալ**

 Որոշման նախագծի ընդունումը 2018 թվականի և հետագա տարիների ՀՀ պետական բյուջեում փոփոխություններ կատարելու անհրաժեշտություն չի առաջացնում: